CELEX: 32022R0092
Language: hr
Date: 2022-01-21 00:00:00
Title: Provedbena uredba Komisije (EU) 2022/92 оd 21. siječnja 2022. o utvrđivanju pravila za primjenu Direktive (EU) 2019/883 Europskog parlamenta i Vijeća u pogledu metodologija za podatke o praćenju i oblika izvješćivanja o pasivno ulovljenom otpadu (Tekst značajan za EGP)

24.1.2022   
               
               
                  HR
               
               
                  Službeni list Europske unije
               
               
                  L 15/16
               
            
         PROVEDBENA UREDBA KOMISIJE (EU) 2022/92
         оd 21. siječnja 2022.
         o utvrđivanju pravila za primjenu Direktive (EU) 2019/883 Europskog parlamenta i Vijeća u pogledu metodologija za podatke o praćenju i oblika izvješćivanja o pasivno ulovljenom otpadu
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2019/883 Europskog parlamenta i Vijeća od 17. travnja 2019. o lučkim uređajima za prihvat isporuke brodskog otpada, izmjeni Direktive 2010/65/EU i stavljanju izvan snage Direktive 2000/59/EZ (1), a posebno njezin članak 8. stavak 7. drugi podstavak,
         budući da:
         
                     (1)
                  
                  
                     U skladu s člankom 8. stavkom 7. Direktive (EU) 2019/883 države članice osiguravaju da se podaci o praćenju obujma i količine pasivno ulovljenog otpada prikupljaju i dostavljaju Komisiji.
                  
               
                     (2)
                  
                  
                     Priručnik Eurostata za statističke podatke o otpadu (2) trebao bi služiti kao izvor visokokvalitetnih, usklađenih i učinkovitih statističkih podataka o otpadu u skladu s Uredbom (EZ) br. 2150/2002 Europskog parlamenta i Vijeća (3) i u skladu s Direktivom 2008/98/EZ Europskog parlamenta i Vijeća (4), čime bi se omogućila usporedba podataka među državama članicama.
                  
               
                     (3)
                  
                  
                     Direktivom 2002/59/EZ Europskog parlamenta i Vijeća (5) predviđeno je elektroničko izvješćivanje o prethodnoj obavijesti o isporuci otpada koja uključuje informacije o pasivno ulovljenom otpadu te je potrebna posebna metodologija za prikupljanje informacija o pasivno ulovljenom otpadu s ribarskih plovila koja podliježu Direktivi (EU) 2019/883, ali su isključena iz područja primjene Direktive 2002/59/EZ.
                  
               
                     (4)
                  
                  
                     Nije uvijek moguće ili isplativo mjeriti masu i obujam pasivno ulovljenog otpada. Stoga bi državama članicama trebalo dopustiti da procijene masu kao funkciju obujma ili obujam kao funkciju mase na temelju procjene gustoće pasivno ulovljenog otpada koja odgovara njihovim okolnostima.
                  
               
                     (5)
                  
                  
                     Kako bi se osigurala homogenost, kvaliteta i usporedivost podataka prikupljenih za praćenje obujma i količine pasivno ulovljenog otpada u svim državama članicama, provedbeni akti doneseni na temelju Direktive (EU) 2019/883 trebali bi biti u obliku provedbenih uredbi.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za sigurnost na moru i sprečavanje onečišćenja s brodova,
                  
               DONIJELA JE OVU UREDBU:
         
            Članak 1.
            
               1.   Metoda prikupljanja podataka o obujmu i masi pasivno ulovljenog otpada kojom se koriste države članice mora biti u skladu s Priručnikom Eurostata za statističke podatke o otpadu.
            
            
               2.   Za ribarska plovila obuhvaćena područjem primjene Direktive 2002/59/EZ prikupljanje podataka o pasivno ulovljenom otpadu temelji se na informacijama dostavljenima u prethodnoj obavijesti o isporuci otpada u skladu s člankom 6. Direktive (EU) 2019/883.
            
            
               3.   Za ribarska plovila izvan područja primjene Direktive 2002/59/EZ prikupljanje podataka o pasivno ulovljenom otpadu temelji se na jednoj od sljedećih metoda koje su opisane u Priručniku Eurostata za statističke podatke o otpadu:
               
                           (a)
                        
                        
                           istraživanjima;
                        
                     
                           (b)
                        
                        
                           administrativnim ili drugim izvorima;
                        
                     
                           (c)
                        
                        
                           postupcima statističke procjene;
                        
                     
                           (d)
                        
                        
                           kombinaciji metoda iz točaka (a), (b) i (c).
                        
                     
         
         
            Članak 2.
            
               1.   O pasivno ulovljenom otpadu izvješćuje se u skladu sa sastavnicama utvrđenima u tablici 1. Priloga.
            
            
               2.   Pasivno ulovljen otpad može uključivati ostavljen, izgubljen ili na drugi način odbačen ribolovni alat, o kojem se može izvijestiti odvojeno od drugog morskog otpada.
            
            
               3.   Obvezni i dobrovoljni elementi izvješćivanja o pasivno ulovljenom otpadu utvrđeni su u tablici 2. Priloga.
            
            
               4.   Oblik izvješćivanja o pasivno ulovljenom otpadu i metoda agregiranja utvrđeni su u tablici 3. Priloga.
            
         
         
            Članak 3.
            
               1.   Pri izvješćivanju o količini pasivno ulovljenog otpada navodi se njegov obujam i masa.
            
            
               2.   Prema potrebi, pretvaranje obujma (V) u masu (m) izračunava se prema sljedećoj formuli:
               m = pV
               Pri čemu je p procijenjena gustoća materijala (kgm-3), m je masa (kg) i V je obujam (m3).
            
         
         
            Članak 4.
            Od 1. siječnja 2022. države članice dostavljaju podatke i informacije za godišnja razdoblja od 1. siječnja do 31. prosinca. Izvješća se dostavljaju elektronički u roku od 12 mjeseci od završetka izvještajne godine za koju su izrađena.
            Države članice dostavljaju podatke prikupljene za 2021. do 30. lipnja 2022. u najvećoj mogućoj mjeri u skladu s Prilogom.
         
         
            Članak 5.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 151, 7.6.2019., str. 116.
         
         
            (2)  Manual on waste statistics - A handbook for data collection on waste generation and treatment (Priručnik za statističke podatke o otpadu – Priručnik za prikupljanje podataka o stvaranju i obradi otpada), [izdanje iz 2013.], Eurostat Methodologies and Working papers, doi:10.2785/4198
         
            (3)  Uredba (EZ) br. 2150/2002 Europskog parlamenta i Vijeća od 25. studenoga 2002. o statističkim podacima o otpadu (SL L 332, 9.12.2002., str. 1.).
         
            (4)  Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL L 312, 22.11.2008., str. 3.).
         
            (5)  Direktiva 2002/59/EZ Europskog parlamenta i Vijeća od 27. lipnja 2002. o uspostavi sustava nadzora plovidbe i informacijskog sustava Zajednice i stavljanju izvan snage Direktive Vijeća 93/75/EEZ (SL L 208, 5.8.2002., str. 10.).
      
      
         
            PRILOG
            
               Tablica 1.
            
            
               Sastavnice pasivno ulovljenog otpada
            
            
                        Razina 1
                     
                     
                        Plastika
                     
                     
                        Metali
                     
                     
                        Kaučuk
                     
                     
                        Drvo
                     
                     
                        Tekstil
                     
                     
                        Drugi otpad
                     
                  
                        Razina 2
                     
                     
                        
                                    —
                                 
                                 
                                    mreže
                                 
                              
                                    —
                                 
                                 
                                    plutače
                                 
                              
                                    —
                                 
                                 
                                    kutije za ribu
                                 
                              
                                    —
                                 
                                 
                                    užad/konopi
                                 
                              
                                    —
                                 
                                 
                                    boce
                                 
                              
                                    —
                                 
                                 
                                    ambalaža
                                 
                              
                                    —
                                 
                                 
                                    trake za vezanje
                                 
                              
                                    —
                                 
                                 
                                    pjena
                                 
                              
                                    —
                                 
                                 
                                    kanistri
                                 
                              
                                    —
                                 
                                 
                                    bačve za ulje
                                 
                              
                                    —
                                 
                                 
                                    staklena vlakna
                                 
                              
                                    —
                                 
                                 
                                    vreće za gnojivo i hranu za životinje
                                 
                              
                                    —
                                 
                                 
                                    drugi veliki predmeti
                                 
                              
                     
                        
                                    —
                                 
                                 
                                    bačve za ulje
                                 
                              
                                    —
                                 
                                 
                                    žica
                                 
                              
                                    —
                                 
                                 
                                    limenke za boju
                                 
                              
                                    —
                                 
                                 
                                    filtri za ulje
                                 
                              
                                    —
                                 
                                 
                                    drugi predmeti
                                 
                              
                     
                        
                                    —
                                 
                                 
                                    rukavice
                                 
                              
                                    —
                                 
                                 
                                    gume i pojasevi
                                 
                              
                                    —
                                 
                                 
                                    čizme
                                 
                              
                                    —
                                 
                                 
                                    drugi predmeti
                                 
                              
                     
                        
                                    —
                                 
                                 
                                    vrše
                                 
                              
                                    —
                                 
                                 
                                    sanduci
                                 
                              
                                    —
                                 
                                 
                                    palete
                                 
                              
                                    —
                                 
                                 
                                    drugi predmeti
                                 
                              
                     
                        
                                    —
                                 
                                 
                                    užad
                                 
                              
                                    —
                                 
                                 
                                    odjeća i cipele
                                 
                              
                                    —
                                 
                                 
                                    drugi predmeti
                                 
                              
                     
                        
                                    —
                                 
                                 
                                    staklo
                                 
                              
                                    —
                                 
                                 
                                    medicinski otpad
                                 
                              
                                    —
                                 
                                 
                                    sanitarni otpad
                                 
                              
                                    —
                                 
                                 
                                    drugi predmeti
                                 
                              
                  
               
            
               Tablica 2.
            
            
               Obvezni i dobrovoljni elementi izvješćivanja
            
            
                        Obvezni ili dobrovoljni
                     
                     
                        Opis
                     
                     
                        Odgovarajuća polja u tablici 3. o kojima se izvješćuje
                     
                  
                        Obvezni
                     
                     
                        Ukupna masa i ukupni obujam sveg pasivno ulovljenog otpada.
                     
                     
                        Polja u stupcima 1 i 4 retka 1 (podebljana slova)
                     
                  
                        Dobrovoljni
                     
                     
                        Masa i obujam pasivno ulovljenog otpada agregiranog prema njegovu podrijetlu: ALDFG (*1) i drugi morski otpad.
                     
                     
                        Sva polja u retku 1.
                     
                  
                        Dobrovoljni
                     
                     
                        Masa i obujam pasivno ulovljenog otpada agregiranog prema vrsti materijala (plastika, metali, guma i drugi otpad).
                     
                     
                        Sva polja u stupcima 1 i 4.
                     
                  
                        Dobrovoljni
                     
                     
                        Masa i obujam pasivno ulovljenog otpada agregiranog prema podrijetlu i vrsti materijala:
                     
                     
                        Sva polja u tablici 3.
                     
                  
               
            
               Tablica 3.
            
            
               Oblik izvješćivanja o pasivno ulovljenom otpadu
            
            
                         
                     
                     
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        Ukupna masa (u tonama)
                     
                     
                        ALDFG (*2) (u tonama)
                     
                     
                        Drugi morski otpad (u tonama)
                     
                     
                        Ukupni obujam (u m3)
                     
                     
                        ALDFG (*2) (u m3)
                     
                     
                        Drugi morski otpad (u m3)
                     
                  
                        1
                     
                     
                        Ukupno
                     
                     
                        A1 + A2
                     
                     
                        A1 = B1 + C1 + D1 + E1
                     
                     
                        A2 = B2 + C2 + D2 + E2
                     
                     
                        F1 + F2
                     
                     
                        F1 = G1 + H1 + I1 + J1
                     
                     
                        F2 = G2 + H2 + I2 + J2
                     
                  
                        2
                     
                     
                        Plastika
                     
                     
                        B1 + B2
                     
                     
                        B1
                     
                     
                        B2
                     
                     
                        G1 + G2
                     
                     
                        G1
                     
                     
                        G2
                     
                  
                        3
                     
                     
                        Metali
                     
                     
                        C1 + C2
                     
                     
                        C1
                     
                     
                        C2
                     
                     
                        H1 + H2
                     
                     
                        H1
                     
                     
                        H2
                     
                  
                        4
                     
                     
                        Kaučuk
                     
                     
                        D1 + D2
                     
                     
                        D1
                     
                     
                        D2
                     
                     
                        I1 + I2
                     
                     
                        I1
                     
                     
                        I2
                     
                  
                        5
                     
                     
                        Drvo, tekstil i drugi otpad
                     
                     
                        E1 + E2
                     
                     
                        E1
                     
                     
                        E2
                     
                     
                        J1 + J2
                     
                     
                        J1
                     
                     
                        J2
                     
                  
               (*1)  Ostavljen, izgubljen ili na drugi način odbačen ribolovni alat.
            
               (*2)  Ostavljen, izgubljen ili na drugi način odbačen ribolovni alat.